ตอนนี้เป็นกรดไหลย้อน แสบท้อง แสบคอ จมูก เป็นพักๆ สงสัยว่าทำให้แสบหลังเป็นจุดๆ ได้มั้ยคะ พอเอามือลูบก็หาย แล้วเปลี่ยนจุดใหม่ ทั่วหลังเลยค่ะ ความรู้สึกเหมือนเวลาหลังเป็นแผล แล้วเหงื่อมาโดนอ่ะค่ะ แต่นี่ไม่มีตุ่ม ไม่มีผื่น ไม่มีแผล เป็นอยู่ไม่นานแต่กระจายทั่วหลัง มีคอบ้างนิดหน่อย แต่พอเปิดแอร์เย็น ก็ไม่แสบแล้วค่ะขอบค่ะ
สวัสดีค่ะ อาการแสบที่หลังเป็นจุดๆ เมื่อโดนความเย็นแล้วอาการดีขึ้นนั้น อาจจะเป็นอาการแสบจากการระคายที่ผิวหนังจากความร้อน ความอับชื้น เหงื่อไคล หรือมีผื่นผิวหนังอักเสบจากภูมิแพ้ การแพ้ระคายสัมผัส รูขุมขนอักเสบ หรือเป็นแสบร้อนจากปลายเส้นประสาทอักเสบ ส่วนเรืองกรดไหลย้อนอาจทำให้แสบร้อนกลางอกได้ แต่ไม่ควรจะแสบไปถึงหลังหรือสัมพันธ์กับการโดนเหงื่อหรือสภาพอากาศค่ะดังนั้นนึกถึงสาเหตุเกี่ยวกับโรคผิวหนังต่างๆดังกล่าวไปได้มากกว่า แนะนำการอยู่ในที่ที่สภาพแวดล้อมอากาศถ่ายเทดี ไม่ร้อน ไม่อับชื้นจนเกินไป รักษาความสะอาดที่ผิวหนังให้ดีควรไปพบแพทย์หากอาการแสบร้อนเป็นมากขึ้นเรื่อยๆ อยู่ในที่อากาศเย็นหรืออาบน้ำแล้วไม่ดีขึ้น หรือมีแสบร้อนมากลางอก จุกคอ คลื่นไส้ อาเจียนเยอะร่วมด้วย